
Linnavalitsuse riigihankekomisjoni hanke „ Narva linnale sobivate ruumide rentimine sotsiaalmajutusüksuse vajadusteks” otsusega, rendilepingu tekstiga ning varaliste kohustustega nõustumine ja  Narva linnapea volitamine linna nimel sõlmima Narva linna stsiaalmajutusüksuse ruumide rendilepingu.

1. Asjaolud ja menetluse käik.

19.06.2008 võttis Linnavolikogu vastu otsuse nr 232 „Linnavalitsusele riigihanke korraldamise ülesande andmine Narva linnale sobivate ruumide rentimiseks sotsiaalmajutusüksuse vajadusteks ning Linnavalitsuse kohustamine esitada ettepanekud sotsiaalmajutusüksuse haldamise võimalustest”. Hange viidi läbi Narva Linna Sotsiaalabiameti vahendusel Narva Linnavalitsuse korralduste 21.01.2009 nr 80-k ja 02.02.2009 nr 88-k alusel. Hankele laekunud pakkumusi hindas ja võrdles Linnavalitsuse konkursikomisjon. Narva Linnavalitsuse 18.08.2009a korraldusega nr 948-k tunnistati pakkuja Ligrando OÜ (registrikood 11022594) kvalifitseerimistingimustele vastavaks ja tema poolt esitatud pakkumus vastavaks hankedokumentides esitatud tingimustele. Hankedokumentatsooni punkti 1.5 järgi pakkuja tunnistab edukaks ja rendilepingu teksti kinnitab Narva Linnavolikogu. Narva Linnavalitsus teeb ettepaneku tunnistada edukaks pakkujaks Ligrando OÜ ning kinnitada temaga sõlmitav Narva linna sotsiaalmajutusüksuse ruumide rendileping.
2. Õiguslikud alused.

Kohaliku omavalitsuse korralduse seaduse § 22 lõike 1 punkti 8 alusel kuulub laenude ja teiste varaliste kohustuste võtmine volikogu ainupädevusse; § 22 lõike 2 alusel seadusega kohaliku omavalitsuse, kohaliku omavalitsusüksuse või kohaliku omavalitsusorgani pädevusse antud küsimusi otsustab kohaliku omavalitsuse volikogu, kes võib delegeerida nende küsimuste lahendamise valitsusele. Riigihangete seaduse § 14 lõike 1 punkti 6 alusel võib hankija rakendada kinnisasja või sellega seotud õiguste rentimiseks erandkorda. 

3. Otsus.

3.1 Nõustuda linnavalitsuse riigihankekomisjoni otsusega tunnistada edukaks Ligrando OÜ (registrikood 11022594) pakkumine hankele „Narva linnale sobivate ruumide rentimine sotsiaalmajutusüksuse vajadusteks”  ja rendilepingu tekstiga.

3.2 Nõustuda Narva linna sotsiaalmajutusüksuse ruumide rendilepingust tulenevate varaliste kohustustega ning kohustada Narva Linnavalitsust näha ette vahendid linna eelarves lähtuvalt lepingu tingimustele.

3.3 Volitada Narva linnapead sõlmima linna nimel Narva linna sotsiaalmajutusüksuse ruumide rendileping.

4. Rakendussätted

4.1
Otsus jõustub seadusega ettenähtud korras.

4.2
Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

